टासीले जिते पेप्सी गल्फ
टासी छिरिङले गोकर्ण गल्फ क्लबमा शनिबार भएको पेप्सी ओपन गल्फ प्रतियोगिताको उपाधि जितेका छन् । उनले २६ स्टेबलफोर्ड अंकका साथ उपाधि जिते । सोनम नोर्बु लामासँग टाइ भए पनि काउन्ट ब्याकका आधारमा टासीले उपाधि जिते । वर्षाले गर्दा १८ होलको खेल ११ होलमा घटाइएको थियो । टासीले अन्तिम ६ होलमा १४ अंक बटुल्दा सोनमले १२ अंक थियो । टासीले सर्वाधिक बर्डिजको अवार्ड पनि जिते । उनले ६ बर्डिज प्रहार गरे । सोनम उपविजेता भए ।
काठमाडौँ — टासी छिरिङले गोकर्ण गल्फ क्लबमा शनिबार भएको पेप्सी ओपन गल्फ प्रतियोगिताको उपाधि जितेका छन् । उनले २६ स्टेबलफोर्ड अंकका साथ उपाधि जिते । सोनम नोर्बु लामासँग टाइ भए पनि काउन्ट ब्याकका आधारमा टासीले उपाधि जिते । वर्षाले गर्दा १८ होलको खेल ११ होलमा घटाइएको थियो । टासीले अन्तिम ६ होलमा १४ अंक बटुल्दा सोनमले १२ अंक थियो । टासीले सर्वाधिक बर्डिजको अवार्ड पनि जिते । उनले ६ बर्डिज प्रहार गरे । सोनम उपविजेता भए ।वाङचेन धोन्डुपले २४ ग्रस अंक बटुल्दै उत्कृष्ट ग्रसको पुरस्कार पाए । सिनियर गल्फरमा पूर्व प्रधानसेनापपति गौरव शम्शेर राणा २५ अंकका साथ विजयी भए । आइस्टिना टण्डन २१ अंक बटुल्दै विजेता र रेखा घिमिरे उपविजेता भए । रेखाले १६ अंक जोडिन् । जुनियरमा जयवीर आचार्य २५ अंकले विजयी भए ।चेवाङ शेर्पाले क्लोजेस्ट टु द पिनको अवार्ड जित्दा टासी छिरिङ डोङले लङ्गेस्ट ड्राइभको अवार्ड पाए । विजेतालाई बरुण वेभरेजका मार्केटिङ डेभलपमेन्ट म्यानेजर दुश्यन्त रुपारेलिया र गोकर्ण गल्फ क्लबका अध्यक्ष सुहृद घिमिरे र क्याप्टेन जोसेफ नाथनले पुरस्कार प्रदान गरे । 